title: Emgann (strollad politikel)
text: Emgann a zo ur strollad broadelour breizhat eus an tu-kleiz. Klask a ra gounit dieubidegezh Breizh ha sevel ur gevredigezh reishoc'h, gant muioc'h a zoujañs evit an endro. N'en deus dilennad ebet.
  
  Diazezet e voe Emgann e 1983 goude ma oa bet dilennet François Mitterrand da Arlevier Frañs. Dieubet en doa hemañ emsaverien ar FLB a oa en toull-bac'h, lamet kuit en doa raktres kreizenn derc'hanel Plougoñ, ar pezh en deus degaset kemmoù bras en Emsav.
  
   
  
  Emgann zo enep-kevalaour hag enep-gouennelour. Unan eus e berzhioù pennañ a zo natur e dutadur. Er c'hontrol d'an darn vrasañ eus an emsavioù radikal, e izili n'int ket studierien pe kelennerien met tud dilabour pe gant an R.M.I.
  
  E 2009 en deus dibabet ar strollad cheñch anv, deuet eo da vezañ Breizhistance.
  
  Dilennadegoù
  
  Kemer a ra Emgann perzh en dilennadegoù met gwan e vez e zisoc'hoù. E 1989 e tizhas ur roll bleinet gant un emsaver eus Emgann, Herve ar Beg, 9,8% e Gwengamp. Peurliesañ, avat, n'en dez ket an nerzhioù ret da ginnig rolloù evit an dilennadegoù-kêr. En dilennadegoù-kanton e tizhas unan eus e emsaverien, Fulup Kadored, 5,04% eus ar mouezhioù e Boulvriag.
  
  Echu e 2010
  Divodet eo ar strollad politikel Emgann, deuet da vout Breizhistance.
  
  Strolladoù politikel Breizh
  Emsav Breizh
  Strolladoù politikel broadelour
  Broadelouriezh